ตลาดหุ้นช่วงบ่ายยังพักตัว
&nbsp;ทิศทางตลาดหุ้นช่วงบ่าย ยังอ่อนตัวของดัชนี ชี้ยังต้องติดตามสถานการณ์การชุมนุมของกลุ่มเสื้อแดง
18 มี.ค. 2553

ทิศทางตลาดหุ้นช่วงบ่าย ยังอ่อนตัวของดัชนี ชี้ยังต้องติดตามสถานการณ์การชุมนุมของกลุ่มเสื้อแดง
นายสุกิจ อุดมศิริกุล ผู้ช่วยกรรมการผู้จัดการอาวุโส บริษัทหลักทรัพย์ นครหลวงไทย เปิดเผยว่า ทิศทางตลาดหุ้นช่วงบ่าย ยังเห็นการอ่อนตัวของดัชนี ซึ่งมาจาก 2 ปัจจัยคือ การทำกำไรช่วงสั้น ๆ จากราคาหุ้นที่ปรับตัวขึ้นมาต่อเนื่อง และอยู่ในทิศทางเดียวกับตลาดหุ้นเอเซีย ที่ปรับฐานส่วนใหญ่ " ภาพการพักตัวของตลาด ไม่มีอะไรน่ากังวล เพราะเป็นการทำกำไรลงมา ไม่ถึงกับทำให้ดัชนีร่วงแรง ถือเป็นการพักระหว่างวัน ฉะนั้นดัชนี 750-760 จุด น่าจะรับอยู่ "  อย่างไรก์ตาม การชุมนุมของคนเสื้อแดง ยังต้องติดตามสถานการณ์วันต่อวัน ประมาทไมได้ ซึ่งการชุมนุมช่วงที่ผ่านมานักลงทุนยังรับได้  สำหรับการซื้อขายภาคเช้า แรงซื้อหุ้นใหญ่ในกลุ่มหลัก ๆ อาทิ พลังงาน ธนาคารพาณิชย์  ฯ ชะลอตัวลง ส่งผลให้ดัชนีประคองตัวปิด 767.06 จุด เพิ่มขึ้น 1.52 จุด และเปิดตลาดภาคบ่าย ดัชนีย่อลงมาอยู่ที่ 764.39 จุด ลดลง 1.15 จุด